Μελέτη της συσχέτισης της προεγχειρητικής κατάστασης θρέψης με την εμφάνιση μετεγχειρητικών επιπλοκών μετά από επέμβαση αποκατάστασης βουβωνοκήλης
Creators: name: Παπαεμμανουήλ, Ανδρονίκη Χριστόδουλου
Publisher: name: Aristotle University of Thessaloniki
Year: 2023
Subjects: Κατάσταση θρέψης
Μετεγχειρητικές επιπλοκές
Βουβωνοκήλη
Nutritional status
Postoperative complications
Inguinal hernia

description: Η δυσθρεψία μεταξύ των ασθενών που υποβάλλονται σε χειρουργική επέμβαση του γαστρεντερικού συστήματος αποτελεί συχνό φαινόμενο. Μελέτες έχουν δείξει ότι η κατάσταση θρέψης των ασθενών με βουβωνοκήλη επηρεάζει την έκβαση της χειρουργικής επέμβασης. Σκοπός της παρούσας μελέτης ήταν η μελέτη της συσχέτισης της προεγχειρητικής κατάστασης θρέψης με τον κίνδυνο μετεγχειρητικών επιπλοκών σε ασθενείς που υποβάλλονται σε επέμβαση αποκατάστασης βουβωνοκήλης. Η συγκεκριμένη μελέτη αποτελεί μία προοπτική μελέτη παρατήρησης στην οποία συμμετείχαν 55 ασθενείς που υποβλήθηκαν σε επέμβαση αποκατάστασης βουβωνοκήλης στο Γενικό Νοσοκομείο Θεσσαλονίκης «Γ. Γεννηματάς». Για την προεγχειρητική αξιολόγηση χρησιμοποιήθηκαν το εργαλείο Malnutrition Universal Screening Tool (MUST), το εργαλείο SARC-F, το επίπεδο ταξινόμησης American Society of Anesthesiologists Classification (ASA), οι συγκεντρώσεις αλβουμίνης, ολικών λευκωμάτων, αιμοσφαιρίνης και ο αιματοκρίτης. Οι τελευταίοι αιματολογικοί και βιοχημικοί δείκτες χρησιμοποιήθηκαν, επίσης, στη μετεγχειρητική αξιολόγηση, μαζί με το επίπεδο ταξινόμησης Clavien-Dindo και ASA και το ερωτηματολόγιο EuraHS QoL. Ως πρωτογενή καταληκτικά σημεία εξετάστηκαν η επούλωση του μετεγχειρητικού τραύματος, η εμφάνιση λοίμωξης και η πιθανότητα επανεισαγωγής στις 30 ημέρες έπειτα από την επέμβαση. Ως δευτερογενές καταληκτικό σημείο εξετάστηκε η διαφορά μεταξύ της προεγχειρητικής και μετεγχειρητικής ποιότητας ζωής. Προέκυψε ότι το σύνολο των ασθενών βρισκόταν σε καλή προεγχειρητική διατροφική κατάσταση, και εμφάνιζε φυσιολογικές τιμές αλβουμίνης ορού, ενώ μόλις δύο από τους 55 ασθενείς βρίσκονταν σε κίνδυνο σαρκοπενίας. Το σύνολο των ασθενών ήταν ελεύθερο μετεγχειρητικών επιπλοκών και η πλειοψηφία αυτών ανέφερε καλή μετεγχειρητική ποιότητα ζωής. Η συσχέτιση της προεγχειρητικής κατάστασης θρέψης με τον κίνδυνο μετεγχειρητικών επιπλοκών σε ασθενείς που υποβάλλονται σε επέμβαση αποκατάστασης βουβωνοκήλης δεν επιβεβαιώθηκε από την παρούσα μελέτη. Απαιτούνται μεγαλύτερες μελέτες για την περαιτέρω διερεύνηση της εν λόγω σχέσης.
description: Malnutrition among patients undergoing gastrointestinal surgery is a common occurrence. Studies have shown that preoperative nutritional status of patients with inguinal hernia affects surgery’s outcome. The aim of this study was to investigate the association between preoperative nutritional status and the risk of postoperative complications in patients undergoing inguinal hernia repair surgery. This is a prospective observational study including 55 patients undergoing inguinal hernia repair surgery. The study conducted at the General Hospital "G. Gennimatas" in Thessaloniki, Greece. The Malnutrition Universal Screening Tool (MUST), the SARC-F tool for sarcopenia, the American Society of Anesthesiologists Classification (ASA), serum albumin, total protein, hemoglobin concentrations and hematocrit were recorded for preoperative evaluation. The aforementioned haematological and biochemical markers were also used in the postoperative evaluation, along with the Clavien-Dindo and ASA classification and the EuraHS QoL questionnaire. Primary endpoints included postoperative wound healing, infection occurrence and readmission rate at 30 days after surgery. The difference between preoperative and postoperative quality of life was examined as a secondary endpoint. The total count of patients included in this study had a good preoperative nutritional status, and normal serum albumin concentrations, while only two of 55 patients were at risk of sarcopenia. All patients were free of postoperative complications and the majority of them reported good postoperative quality of life. The association between preoperative nutritional status and the risk of postoperative complications in patients undergoing inguinal hernia repair surgery was not confirmed by this study. Larger studies are needed in order to further investigate this relationship.